Ellátási szerződés

amely létrejött egyrészről

**Budapest Főváros IX. Kerület** **Ferencváros** **Önkormányzata** (székhely: 1092 Budapest, Bakáts tér 14., adószám: 15735722-2-43, képviseli: **Baranyi Krisztina** polgármester), továbbiakban **Önkormányzat**

másrészről

a **…** (székhely: …., cégjegyzékszám: …, adószám:…, bankszámlaszám: …, képviseli: **…**), továbbiakban **Szolgáltató**,

között alulírott helyen és napon az alábbi feltételekkel,

1. **A szerződés tárgya**

Szolgáltató az Önkormányzat közigazgatási területén jelzésre lakáson biztosított ellátást nyújt, melynek keretein belül: távriasztó és segélyhívó készülékek, valamint tartozékaik a bérlését biztosítja legfeljebb 120 db mennyiségben, valamint 0-24 órás diszpécserszolgálatot és 0-24 órás vonuló szolgálatot működtet.

1. **A szerződés időtartama**

Felek jelen szerződést határozott időre, **2021. május 01.** napjától **2022. április 30.** napjáig kötik.

1. **Felek jogai és kötelezettségei**

3.1. Szolgáltató az Önkormányzat igényei szerinti mennyiségben bérbe adja a tulajdonát képező távriasztó és segélyhívó készülékeket azok tartozékaival együtt Önkormányzat részére.

3.2. Szolgáltató köteles az Önkormányzat értesítését követő 3 napon belül az Önkormányzat által meghatározott személyeknek a jelzőkészülékeket működőképes állapotban átadni, egyidejűleg az eszközt beüzemelni, és az átvevők részére részletes tájékoztatást adni annak használatáról, kivéve, ha ez idő alatt az Önkormányzat által meghatározott személy nem elérhető, vagy a beüzemelésre egy későbbi időpontot jelöl meg.

3.3. Az átadásról és a tájékoztatás tényéről Szolgáltató jegyzőkönyvet vesz fel, melyet az átvevővel is alá kell írattatni. Szolgáltató a jegyzőkönyv egy példányát minden hónap végén az elszámolással együtt köteles megküldeni Önkormányzat részére.

3.4. Szolgáltató a készülékek meghibásodása esetén az Önkormányzat jelzését követő 24 órán belül köteles azt kicserélni, és amennyiben a biztosított készülék típusa eltér a korábbitól, úgy annak használatáról ismételt tájékoztatást adni átvevő részére.

3.5. Azon készülékekért – amelyeket nem a hónap kezdőnapjától biztosít – az átadás hónapjában, amennyiben a felszerelés a tárgyhónap 15. napján, vagy azt megelőzően történt, a teljes havidíj felszámolására jogosult a Szolgáltató, amíg ha felszerelés a tárgyhónap 15. napját követően valósul meg, úgy nem jogosult havidíj felszámolására a Szolgáltató. Azon készülékekért – amelyeket nem a teljes hónapban biztosít – a leszerelés hónapjában, amennyiben a leszerelés a tárgyhónap 15. napján, vagy azt követően történt a teljes havidíj felszámolására jogosult a Szolgáltató, amíg ha a leszerelés a tárgyhónap 15. napját megelőzően valósul meg, úgy nem jogosult havidíj felszámítására a Szolgáltató.

3.6. Amennyiben az átvevő az ellátásra nem tart igényt, vagy arra való jogosultságát elveszti, úgy Önkormányzat jelzése alapján Szolgáltató a jelzőkészüléket az értesítéstől számított 1 munkanapon belül köteles átvevőtől visszavenni. Amennyiben ennek a kötelezettségének nem tesz eleget Szolgáltató, úgy további bérleti díjat a készülék után nem jogosult felszámítani. Előbbi esetben az értesítést követő 2. munkanapig a havidíj időarányos felszámítására jogosult Szolgáltató.

3.7. A diszpécserszolgálat működtetésére 0-24 órában köteles Szolgáltató.

3.8. Riasztás esetén Szolgáltató a következő intézkedések megtételére köteles:

1. a jelzést követő 30 percen belül a mindenkori forgalmi helyzetet figyelembe véve kivonulás a jelzés helyszínére,
2. a segélyhívás okául szolgáló probléma megoldása érdekében a szükséges azonnali intézkedések megtétele, szociális ellátás körében a szükséges (helyszínen elvégezhető) beavatkozások elvégzése, orvosi ügyelet hívása, egyéb egészségügyi vagy szociális ellátás kezdeményezése,
3. szükség esetén a jogosult kórházba szállításáról történő intézkedés,
4. a tevékenységéről és intézkedéséről a helyszínen eseménynapló kiállítása (ennek 1 példánya a helyszínen marad).

3.9. Szolgáltató kijelenti, hogy a jelen szerződés teljesítése során és azt követően is minden a jogszabály által előírt, a használók személyes adataihoz vagy különleges adataihoz fűződő jogot tiszteletben tart és azokat az információs önrendelkezési jogról és az információszabadságról szóló 2011. évi CXII. törvényben leírtaknak megfelelően kezeli. E kötelezettség a vele munkavállalói, illetve munkavégzésre irányuló egyéb jogviszonyban álló személyek általi megsértése esetén a jogsértés következményeiért a Szolgáltató, mint sajátjaként elkövetett kötelezettségszegésért felel.

3.10. Szolgáltató a 3.9. pontban foglaltakkal összefüggésben vállalja, hogy a szolgáltatást igénybe vevőktől írásbeli hozzájárulásukat kéri ahhoz, hogy adataikat a Szolgáltató a szerződés teljesítéséhez szükséges mértékben megismerje és kezelje.

3.11. Szolgáltató kijelenti, hogy a szolgáltatás működtetéséhez szükséges engedélyekkel és feltételekkel rendelkezik, illetve hogy amennyiben bármilyen az ellátás zavartalan biztosítását veszélyeztető körülmény merülne fel, úgy arról haladéktalanul értesíti Önkormányzatot.

3.12. Szolgáltató gondoskodik az igénylők lakáskulcsainak felelős őrzéséről.

3.13. Szolgáltató tudomásul veszi, hogy jelen szerződés megszűnése esetén köteles haladéktalanul megsemmisíteni a jelen szerződésből eredően általa kezelt személyes adatokat.

**4. Fizetési feltételek**

4.1. A szerződésesben foglalt szolgáltatások hiánytalan és hibátlan teljesítéséért megállapított díj egységárai az alábbiak:

|  |  |  |  |
| --- | --- | --- | --- |
| **SZOLGÁLTATÁS** | **NETTÓ ÁR** | **ÁFA** | **BRUTTÓ ÁR** |
| **Bérleti díj** (Ft/hó/készülék) |  |  |  |
| **Rendszerbelépés, telepítés díj** (Ft/készülék) |  |  |  |
| **Rendszer leszerelési díj** (Ft/készülék) |  |  |  |
| **Rendszer javítási díj** |  |  |  |
| **Egészségügyi távfelügyeleti díj** (Ft/hó/gsm készülék) |  |  |  |
| **Diszpécserszolgálat működtetésének átalánydíja** (Ft/hó) |  |  |  |
| **Vonuló szolgálati díj** (Ft/vonulási alkalom) |  |  |  |

4.2. Szolgáltató az ellátás biztosítása ellenében a 4.1. pontban foglaltakon kívül külön díjat nem számíthat fel sem Önkormányzat, sem pedig az ellátást igénybe vevők részére.

4.3. Felek az általános forgalmi adóról szóló 2007. évi CXXVII. törvény (Áfa tv.) 58. §-nak megfelelően határozott időszaki elszámolásban állapodnak meg. Az elszámolási időszak a naptári hónapnak megfelelő időtartam. Szolgáltató a számlát tárgyhónapot követő hónap 15. munkanapjáig juttatja el Önkormányzat részére. Amennyiben számlakifogás nem merül fel, Önkormányzat a számla ellenértékét a számlán szereplő fizetési határidőn belül átutalással teljesíti.

4.4. Önkormányzat részéről a teljesítés igazolására a Ferencvárosi Szociális és Gyermekjóléti Intézmények Igazgatósága vezetője általi ellenjegyzést követően a Humánszolgáltatási Iroda vezetője jogosult.

4.5. Önkormányzat előleget nem fizet.

**5. Szerződést biztosító mellékkötelezettségek**

5.1. Önkormányzat fizetési késedelme esetén Szolgáltató a Polgári Törvénykönyvről szóló 2013. évi V. törvény (a továbbiakban: Ptk.) 6:155. §-ban meghatározott késedelmi kamat érvényesítésére jogosult.

5.2. Bármely, jelen szerződésben meghatározott kötelezettsége Szolgáltatónak felróható késedelmes teljesítése esetén Önkormányzat késedelmi kötbér felszámításra jogosult, melynek összegét késedelmes naponként 20.000,- forintban állapítják meg Felek.

5.3. A késedelmi kötbér fizetése nem mentesíti Szolgáltatót a jelen szerződés alapján fennálló teljesítési kötelezettsége alól.

5.4. Önkormányzat a kötbérigényét kötbérszámla kibocsátásával érvényesíti. Ez esetben az ellenszolgáltatás (díj) összegére vonatkozó számlát Önkormányzat csak a kötbér-számla Szolgáltató általi kiegyenlítését követően köteles kiegyenlíteni.

Amennyiben Önkormányzatnak a kötbér mértékét meghaladó kára keletkezik, azt jogosult Szolgáltatóval szemben külön érvényesíteni.

**6. A szerződés megszüntetése**

6.1. Bármelyik fél jogosult a szerződést 3 hónapos felmondási határidővel indokolás nélkül felmondani a másik félhez intézett írásbeli nyilatkozatával.

6.2. Bármelyik fél jogosult a másik fél súlyos szerződésszegése esetén azonnali hatállyal – írásbeli nyilatkozatban – a szerződést felmondani. Ezt megalapozó oknak minősül különösen, amennyiben:

1. Szolgáltató a jelen szerződésben rögzített bármely intézkedési kötelezettségét az Önkormányzat írásbeli figyelmeztetését követő 60 napon belül ismételten megszegi,
2. Önkormányzat az esedékes díjtartozását, a Szolgáltató ismételt írásbeli felszólítását követő 15 napon belül sem egyenlíti ki.

**7. Kapcsolattartás**

Felek közötti kapcsolattartók, és elérhetőségeik:

Önkormányzat részéről:

Név: Halmai András

Beosztás: Irodavezető-helyettes (Humánszolgáltatási Iroda)

Elérhetőségei: 06 1 215 1077 / 318

Szolgáltató részéről:

Név:

Beosztás:

Elérhetőségei:

**8. Vegyes rendelkezések**

8.1. Felek kötelezettséget vállalnak arra, hogy a közöttük felmerülő vitás kérdéseket elsősorban tárgyalásos úton kísérelik meg rendezni. Jelen szerződésben nem szabályozott kérdésekben a Ptk. és az egyéb vonatkozó jogszabályok az irányadók.

8.2. Felek rögzítik, hogy a távriasztó és segélyhívó készülékeket használók részéről érkező esetleges panaszokat a Ferencvárosi Szociális és Gyermekjóléti Intézmények Igazgatósága vizsgálja ki és arról tájékoztatja az Önkormányzatot és a Szolgáltatót.

8.3. Jelen szerződés a szenzitív, illetve üzleti titoknak minősülő adatok kitakarásával – online formában – nyilvános lesz.

8.4. Felek a szerződést elolvasták, megértették és azt, mint akaratukkal mindenben egyezőt írják alá.

Budapest, 2021.

|  |  |
| --- | --- |
| ………………………..Baranyi KrisztinapolgármesterBudapest Főváros IX. KerületFerencváros Önkormányzata | ……………………….. |

Pénzügyi ellenjegyző:

………………………………….

Romhányi Ildikó

 irodavezető